Hyd Internet 86 Views WIPRO
WIPRO
ముంబయి: దేశీయ ఐటి దిగ్గజం విప్రో షేరు గురువారం బిఎస్‌ఇ ట్రేడింగ్‌లో సుమారు 5 శాతం నష్టపోయింది.కాగా సెప్టెంబరు 15 నుంచి విప్రో సంస్థకు చెందిన 34.37 కోట్ల పుల్లీ పెయిడ్‌ ఆఫ్‌ ఈక్విటీ షేర్ల (ప్రతి షేరు ముఖ విలువ 2 రూపాయలు)ను 320 రూపాయల చొప్పుల టెండర్‌-ఆఫర్‌ విధానంలో కొనుగోలుకు ఉంచనుంది.ఈ టెండర్‌ ఆఫర్‌ విధాన ప్రభావంతో తాజా ట్రేడింగ్‌ ప్రారంభం నుంచి విప్రో షేరు నష్టాల్లో ట్రేడ్‌ అవుతుంది.బిఎస్‌ఇ ఇంట్రాడేలో 5 శాతం నష్టపోయి 281.60 రూపాయల కనిష్ట స్థాయిని తాకింది. ప్రస్తుతం షేరు ధర ఇటీవలి ముగింపు 296.05తో పోలిస్తే 4.45 శాతం నష్టపోయి 282.85 వద్ద ట్రేడ్‌ అవుతుంది.
కాగా షేరు సంవత్సరం కనిష్ట,గరిష్ట ధరలు వరుసగా 252.10,515రూపాయలుగా ఉన్నాయి. ఈ బైబ్యాక్‌కు గతంలోనే కంపెనీ బోర్డు ఆమోదం తెలిపి సెప్టెంబరు 15ను రికార్డు డేట్‌గా ప్రకటించింది.